
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Nikola Tesla

KLASA: 024-08/22-003/530
URBROJ: 251-13-11-16-22-3
Zagreb, 7. ožujka 2022.
				
Z A P I S N I K

s 10. sjednice Vijeća Mjesnog odbora Nikola Tesla, održane 7. ožujka 2022. u 17:30 sati, u prostorijama Mjesnog odbora Nikola Tesla, Ozaljska ulica 16.

Prisutni članovi Vijeća: Margareta Čotić, Dario Dedić, Luka Kamenečki, Vanja Spirin, Hrvoje Vraneš, Ivana Zovko, Ivan Žanić

Predsjednica Vijeća Mjesnog odbora Nikola Tesla Margareta Čotić otvara sjednicu i pozdravlja sve prisutne. Utvrđuje da je na sjednici prisutno 7 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 9. sjednice koji je prihvaćen bez rasprave i JEDNOGLASNO.

Predsjednica predlaže
DNEVNI RED

1. Prijedlog zaključka o utrošku sredstava s pozicije ostali nespomenuti rashodi poslovanja
2. Aktualna problematika područja Mjesnog odbora Nikola Tesla
3. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog zaključka o utrošku sredstava s pozicije ostali nespomenuti rashodi poslovanja

Predsjednica informira prisutne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Nikola Tesla JEDNOGLASNO donosi

PROGRAM UTROŠKA SREDSTAVA
S POZICIJE OSTALI NESPOMENUTI RASHODI POSLOVANJA

1. Vijeće Mjesnog odbora Nikola Tesla  iz razdjela 0502 Proračuna Grada Zagreba na poziciji 262/3299 za 2022. godinu ima 8.400,00 kuna.

1. Vijeće Mjesnog odbora Nikola Tesla predlaže utrošak sredstava iz točke 1. ovog Programa za nabavljanje sredstava i materijala za čišćenje objekta Mjesne samouprave Nikola Tesla  na slijedeći način: 

· wc papir u roli, širina role 91 mm, dužina listića 11 cm                                            30 kom
· papirni ručnici u roli, dvoslojni, rola 22,5 cm                                                           30 kom
· sredstva za pranje sanitarija od 650 ml                                                                       5 kom
· sredstvo za pranje podova i keramičkih pločica 1 l                                                    3 kom
· sredstvo za pranje prozora                                                                                           3 kom
· tekućina za odštopavanje odvoda                                                                                 5 kom               
· tekući sapun za ruke s dispanzerom                                                                            5 kom
· vreće za smeće crne 30 l                                                                                               5 rola
· spužvice za čišćenje                                                                                              5 pakiranja
· krpe za pod, za sve vrste podova                                                                          5 pakiranja
· spužvasta krpa 3/1                                                                                                5 pakiranja 
· gumene rukavice                                                                                 100 kom - 2 pakiranja 
· [bookmark: _GoBack]rekord pamučni mob (brisač poda) s držalom/đoger                                               1 kom
· rekord zamjenska krpa za brisač poda                                                                         5 kom                                      

2. Ovaj će Program biti dostavljen Gradskom uredu za mjesnu samoupravu, civilnu zaštitu i sigurnost.

Ad 2. Aktualna problematika područja Mjesnog odbora Nikola Tesla

Predsjednica informira prisutne o primljenim mailovima.
O održanom susretu s predsjednikom Vijeća gradske četvrti Trešnjevka – sjever u vezi uređenja dječjeg igrališta u Zorkovačkoj ulici, također i o hitnom postavljanju ograde (prijava građana kako je dijete izletilo na cestu).
O sastanku održanom sa gospođom Bečić i o mogućoj zajedničkoj suradnji u vidu organizacije besplatnih zdravstvenih pregleda u prostorijama Mjesnog odbora.
O suradnji sa 2.e razredom Osnovne škole Augusta Šenoe i njihovim učiteljicama (postavljena izložba u prostorijama Mjesnog odbora). Izložbu svi zainteresirani mogu doći vidjeti srijedom u terminu od 10-12h, te roditelji učenika, uz prethodnu najavu, ponedjeljkom u terminu 17-18h.
O mogućoj suradnji Šenoinih volontera u vidu radnih akcija u prostorijama Mjesnog odbora.
O problematici ostavljenih neurednih i nečistih prostorija nakon korisnika pojedinih korisnika, isti su obavješteni mailom ali se do dana sastanka nisu očitovali.
O saznanju da ključeve kuhinje posjeduju još dodatni korisnici, član Vijeća Ivan Žanić postavlja pitanje od kuda tim korisnicima ključ i po informaciji da su ključevi predani od strane drugih korisnika, bez dozvole Mjesnog odbora ili Mjesne samouprave, komentira da se treba promijeniti brave na vratima i da je potreban detaljna evidencija tko sve posjeduje ključeve i za koje prostorije, i kako se isti ne bi smjeli samostalno umnožavati. Članovi vijeća se slažu.

Ad 3. Pitanja, prijedlozi i obavijesti

Član Vijeća Luka Kamenečki, a na inicijativu člana Vijeća Vanje Spirina, predlaže da se Gradskom uredu za upravljanje imovinom i stanovanje pošalje mail o statusu prostorija na adresi Ozaljska-Mokrička (bivša pošta) te da se raspiše natječaj budući da postoje zainteresirani za korištenje spomenutog prostora. Članovi vijeća se slažu da se mail pošalje nadležnim službama.
Član Vijeća Ivan Žanić postavlja pitanje da se obavijest o dežurstvu članova Mjesnog odbora stavi na oglasnu ploču u Zorkovačkoj ulici i na oglasnu ploču ispred Ozaljske ceste 16. Predsjednica prihvaća prijedlog, te je dogovoreno da će vijećnik Luka Kamenečki i ona napraviti i postaviti obavijest.


Sjednica je završila u 18:00 sati.
                                                                                                         
                   
                                                                                                                                                                                                            
                                                                                                                       Predsjednica
                                                                                                               Vijeća Mjesnog odbora
                                                                                                                      Nikola Tesla
                                                                                                                     Margareta Čotić, v.r.

